钦定古今图书集成/明伦汇编/氏族典/第335卷 > 刘璠
## 钦定古今图书集成/明伦汇编/氏族典/第335卷 > 刘璠

按《周书刘璠传》，“璠字宝义，沛国沛人也。六世祖敏，徙
居广陵。父臧，梁天监初为著作郎。璠少好读书，兼善
文笔。宜丰侯萧循出为北徐州刺史，请为记室参军。
梁元帝承制，授树功将军、镇西府谘议参军。元帝以
循绍鄱阳之封，且为雍州刺史，复以璠为循北平府
司马。”及《武陵王纪》“称制于蜀，累遣召璠，使者八返乃”
至，苦求还，乃厚其赠而遣之。还至白马西，属达奚武
军，已至南郑，璠不得入城，遂降。太祖素闻其名，见之
如旧，以为中外府记室。寻迁黄门侍郎、仪同三司。世
宗初，授内史中大夫，掌诏诰。在职清白简亮，不合于
时，左迁同和郡守。天和三年卒。